Végül nem kevesebb, mint tizenegy évet töltött Firenzében, ezalatt több, mint háromszáz bajnokin lépett pályára a „Viola” mezében. Hogy mennyire gólerős volt, jól mutatja az a szám, hogy harmincegy gólt szerzett a firenzeiek mezében, vagyis átlagban minden tizedik összecsapáson betalált, többnyire szabadrúgásból vagy tizenegyesből. Részese volt 1956-ban a Fiorentina története első bajnoki címének, majd a következő idényben a BEK-ben is minden találkozón pályára lépett. A Fiorentina egészen a döntőig menetelt, csak ott sikerült megállítania a korszak egyeduralkodójának, a Real Madridnak.